Darder torna a ser jugador de l'Espanyol!

01/09/2017

El migcampista mallorquí arriba cedit procedent de l'Olympique de Lió

El RCD Espanyol va arribar aquest dijous a última hora del dia a un acord amb l'Olympique de Lió per a la cessió del migcampista mallorquí Sergi Darder i Moll (Artà, 1993). L'operació inclou una opció de compra a final de temporada fixada en 8 milions d'euros, que serà obligatòria si el futbolista assoleix determinats objectius esportius.

Aquesta serà la segona etapa de Darder al RCD Espanyol. El migcampista balear, que va jugar algun partit amistós amb el primer equip, va arribar al club la temporada 2007-2008 per incorporar-se al Cadet B. El futbolista, internacional Sub-21, va anar superant categories fins a formar part de la plantilla de l'Espanyol B a la Tercera Divisió.

En l'estiu de 2012 va concloure la seva etapa a l'Espanyol i, posteriorment, va recalar al filial del Màlaga. Darder va donar el salt al primer equip malagueny on va jugar dues temporades. L'estiu de 2015 el mallorquí va fitxar per l'Olympique de Lió.

L'acord s'ha completat aquest matí després de superar la pertinent revisió mèdica a la Clínica Creu Blanca. El futbolista serà presentat aquest divendres a les 13:30h. a l'Auditori de l’RCDE Stadium amb accés per als mitjans acreditats pel club.

Posteriorment, sortirà a la gespa per saludar la seva afició, que podrà accedir a l'interior de l'Estadi per la porta 21 (a partir de les 13:45h) per donar la benvinguda, de nou, al migcampista balear.

Sergi Darder altre futbolista de nivell que torna a casa. Benvingut, #DarderPerico!